དོན་རྐྱེན་བྱུང་རྗེས་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གིས་གཙིགས་ཆེན་གནང་ཡོད་འདུག་སྟེ།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞིས་ཅིན་ཕིང་གིས་འཕྲལ་དུ་མཛུབ་སྟོན་གལ་ཆེན་གནང་ནས།ཧོ་ནན་ཞིང་ཆེན་དང་འབྲེལ་ཡོད་སྡེ་ཚན་ཁག་གིས་ནུས་ཤུགས་ཡོད་རྒུས་རྨས་མ་སྐྱོབ་བཅོས་དང་།རྐྱེན་ལམ་དུ་ཤོར་བའི་འདས་པོའི་རྗེས་འཇུག་དང་ཁོང་ཚོའི་ནང་མིར་སེམས་གསོའི་འཚམས་འདྲིའི་ལས་དོན་འོས་འཚམ་ངང་ལེགས་པར་སྒྲུབ་དགོས་པ་མ་ཟད།དོན་རྐྱེན་འབྱུང་རྐྱེན་རྩད་གཅོད་བྱེད་དགོས་ལ་ཁྲིམས་ལྟར་བྱུར་རྐྱེན་གྱི་ཁག་འགན་བདའ་འདེད་བྱ་དགོས་སྐོར་བརྗོད་ཡོད་འདུགཡང་ཁོང་གིས་ས་གནས་ཁག་དང་འབྲེལ་ཡོད་སྡེ་ཚན་ཁག་གིས་བདེ་འཇགས་དོ་དམ་གྱི་རྩ་བ་དེ་ཁོང་དུ་དམ་པོར་བཅངས་ནས་བྱེད་ཐབས་གོ་ཆོད་པ་སྤྱད་དེ།མངོན་མེད་རྐྱེན་ངན་གྲལ་བཤེར་ནན་ཏན་དང་།རྐྱེན་རྩ་ཆུང་ཟློགབདེ་འཇགས་དོ་དམ་བྱ་ཐབས་ཁྱོན་ཡོངས་ནས་དོན་འཁྱོལ་དང་།བདེ་འཇགས་ལས་འཛོལ་ཐོན་རིགས་སྔོན་འགོག་དང་བཀག་འགོག་མཐའ་གཅིག་བྱས་ཏེ།མི་དམངས་མང་ཚོགས་ཀྱི་ཚེ་སྲོག་དང་རྒྱུ་ནོར་བདེ་འཇགས་ཡོང་བ་བྱེད་དགོས་སྐོར་ཡང་བརྗོད་ཡོད་འདུག